Man in hof ná hy glo ander motoris skietArgieffoto Maroela Media het vroeër berig ŉ 30-jarige man is Woensdag omstreeks 20:00 in South Africa-rylaan in Cosmo City geskiet. Met paramedici se aankoms op die toneel het die gewonde man op die sypaadjie gesit met ŉ koeëlwond aan sy voorkop. Die man het aan paramedici gesê hy was in ŉ botsing betrokke met ŉ ander voertuig, waarna die bestuurder glo uitgeklim en hom geskiet het. Lt.kol. Lungelo Dlamini, woordvoerder van die polisie, het aan Maroela Media bevestig dat die ander motoris, Victor Liswoga, Vrydag in die hof verskyn het op aanklag van poging tot moord. Die saak is uitgestel en hy bly vir eers in aanhouding. Dit is nie in dié stadium duidelik wat die toestand van die gewonde motoris is nie.